**48. LEHOLA-LEMBITU MÄNGUDE KABEVÕISTLUSE JUHEND 2021. a.**

**I Eesmärk**

Arendada kabet kui suurepärast lauamänguala kõigi Põhja-Sakala valla elanike hulgas. Populariseerida kabemängu vallaelanike seas. Selgitada välja paremad kabemängijad individuaalselt.

**II Aeg ja koht**

**Võistlus  toimub  2. oktoobril 2021 algusega  kell 11.00 Sürgavere spordihoones**

**III Osavõtjad**

Lehola-Lembitu mängudest võivad osa võtta kõik Põhja-Sakala vallas alaliselt elavad kodanikud, nende lapsed ning täiskasvanud, kellel vähemalt üks vanematest elab valla territooriumil. Piirkond võib mängudel osaleda piiramatu arvu võistlejatega.

Iga võistleja vastutab oma tervisliku seisundi eest ise.

 Osalejatel (alates 18. eluaastast) palun esitada COVID-tõend vaktsineerituse, läbipõdemise või tervishoiuteenuse osutaja poolt tehtud koroonatesti negatiivse tulemuse kohta.

**IV Võistlussüsteem**

Mängitakse ringsüsteemis eraldi mehed, naised ja noored (kuni 17.a) Mõtlemisaeg kuni 12 osavõtjaga partiile a`10 minutit. Rohkema osavõtjate arvu korral partiile 5 minutit.

Võrdsete punktide puhul mängitakse 2 lisapartiid, selle võrdsuse korral esimese võiduni ajakontrolliga 5 min. partiile.

Üldtabelisse läheb arvesse parima mehe, naise ja noore tulemus.

**V Autasustamine**

Võitjat, II ja III koha saavutanut autasustatakse  medali ja diplomiga.

 **VI Üldist**

Kõik juhendis määratlemata küsimused ja üleskerkinud probleemid lahendab enne võistlusi ja võistluste ajal kohtunik .